rlitschk/wikidir huggingface dataset:
De Autesion (altgriech. Αὐτεσίων) isch i de griechische Mythologi e König vo Thebe gsii. Sii Noofolger isch de Damasichthon, de Soo vom Opheltes. De Autesion isch de Soo vom Teisamenos und de Vatter vom Theras und vo de Argeia. De Autesion isch as e Noofaar vom Laios und vom Ödipus vo de Rachegöttine verfolgt wore und hett ufgrund vomene Orakel Thebe verloo. Er hett sich a de Heraklide agschlosse und sini Töchter Argeia mitem Aristodemos verhürootet. Apollodor: Bibliotheke 2.173 Herodot: Historie 4.147; 6.52 Pausanias: Raise z Griecheland: 3.1.7; 3.15. 6; 4.3.4; 9.5.15 Strabon: Geographike, 347 Edward Tripp: Reclams Lexikon der Antike Philipp Reclam jun. Stuttgart (1991), 5. Uuflaag. Lemma: Autesion, S. 123.
De Oiolykos (altgriech. Οἰόλυκος „Schooffwolf“) isch i de griechische Mythologi de Soo vom Theras. Wo siin Vatter sich uufgmacht hett d Insle Thera z bisidle, hett sich de Oiolykos gwaigeret mitzfaare und isch z Sparta blibe. De Theras het denn gmaint, er lösi een as Schoof under Wölf zrugg, dromm siin Name. Er isch de Vatter vom Aigeus, em Stammvatter vo de Aigeide. De Oiolykos hett z Sparta e Heroon ghaa, nebet dem vo sim Soo Aigeus. Die Heroa sind nochem Pausanias vom Europas, Laias und Maisis gstiftet wore, wo Söö vom Hyraios und Enkel vom Aigeus gsii sind. Herodot: Historie 4.149 Pausanias: Raise z Griecheland 3.15.8
De Aigeus (altgriech. Αἰγεύς) isch i de griechische Mythologi de Soo vom Oiolykos und de Vatter vom Hyraios. Er isch de Stammvatter vo de Aigeide. De Aigeus hett z Sparta e Heroon ghaa, nebet dem vo sim Vatter Oiolykos. Die Heroa sind nochem Pausanias vom Europas, Laias und Maisis gstiftet wore, wo Söö vom Hyraios und Enkel vom Aigeus gsii sind. Herodot: Historie 4.149 Pausanias: Raise z Griecheland 3.15.8
D Aigeide (altgriech. Αἰγεῖδαι, Aigeidai) isch e wiitverzwigts Gschlecht im antike Griecheland gsii. Si sind för s boiotische Thebe, Sparta, d Insle Thera und Kyrene bizügt. De bikanntisch Aaghöörig vo de Aigeide isch de Poet Pindar. Nochem Herodot sind d Aigeide e groossi Phyle vo Sparta gsii.. Nochem Aristoteles sind si e Phratri vo Thebe gsii. Nochem Pindar sind d Aigeide vo Thebe uf Sparta choo und hend uf Wiisig vom delphische Orakel d Stadt Amyklai iignoo. Vo Sparta sind denn Aigeide uf d Insle Thera choo, wo i de Antiki as e spartanischi Gründig ggolte hett. Vo Thera isch e Tail vo de Aigeide wiiter uf Kyrene uusgwanderet, wo e theräischi Kolonii gsii isch. I de griechische Mythologi isch de Stammvatter vo de Aigeide de Aigeus gsii, de Soo vom Oiolykos. Z Sparta isch e Heroon vom Aigeus gstande. Sii Groossvatter Theras hett d Insle Thera bisidlet, vo wo uus di libyischi Stadt Kyrene gründet woren isch. De Theras selber isch de Soo vom Autesion gsii, wo de letschti König vo Thebe usem Gschlecht vo Kadmos gsii isch. Ase bringt de Mythos die verschidnige Ort, wo Aigeide glebt hend, mitenand i Verbindig. D Aigeide hend mmer no underem Fluech
De Euryleon (altgriech. Εὐρυλέων) isch nochem sagehafte Bricht vom Pausanias e Feldherr im Erste Messenische Chrieg gsii. De Euryleon isch im föfte Gliid e Noofaar vom Aigeus gsii und hett zom Gschlecht vo de Aigeide ghört. Er hett innere Schlacht zwösched de Spartaner und de Messenier de mittleri Flögel vom spartanische Heer aagfüert, de rechti isch vom spartanische König Theopompos und de linggi vom König Polydoros aagfüert wore. Pausanias: Raise z Griecheland 4.7.8
D Lathria (altgriech. Λαθρία) isch i de griechische Mythologi d Töchter vom Thersandros und d Zwillingschwöster vo de Anaxandra. Si isch mitem spartanische König Prokles verhürootet und d Muetter vom Soos und isch somit d Stammuetter vo de Eurypontide. Pausanias: Raise z Griecheland 3.7.1; 3.16.6
D Anaxandra (altgriech. Ἀναχάνδρα) isch i de griechische Mythologi d Töchter vom Thersandros und d Zwillingschwöster vo de Lathria. Si isch mitem spartanische König Eurysthenes verhürootet und d Muetter vom Agis und isch somit d Stammuetter vo de Agiade. Pausanias: Raise z Griecheland 3.7.1; 3.16.6
Als rechtläufig oder prograd (vom lat. pro ‚für‘, ‚vor‘, ‚vorwärts‘ und gradus ‚Schritt‘) bezeichnet mer i de Astronomi Objekt, die imne rotierende System vo de Hauptrotationsrichtig folged. Entgegegsetzt umlaufendi bzw. rotierendi Objekt bezeichnet mer umkeert als rücklöifig und retrograd. D Bezeichnige werdet sowohl für umlaufendi Sternsystem, Planete, Asteroide und Komete verwandt, als au för i derene Orbit befindliche Satellite. Es Objekt mit retrogradem Orbit kennzeichnet mer dör e Bahnneigig zwüsche 90° und 270° zumne Zentralkörper, es Objekt mit retrograder Rotation dör e Achsneigig vo 90° bis 270° zu sinere Umlaufbahn. Au git's i de Rumfahrt künschtlichi Satellite, wo uf retrograde Umlaufbahne d Erde entgege ihrem Rotationssinn umkreised. Sie sind jedoch verglichswis selte, well, um sie uf ihri Bahn z bringe, ihri Beschlünigung relativ zu de Erde sie nöd nur uf die Bahngschwindigkeit (relativ zumne nödrotierende Syschtem) bringe muess, sondern au die entgegegsetzti Rotationsgschwindigkeit vo de Erde öberwinde muess. Im Sonnesyschtem gelted sötigi Objekt als rechtläufig, wo, us Richtig vom Nordpol vo de Ekliptik gseh, gege de Uhrzeigersinn rotiered bzw. ihren Zentralkörper umlaufed. Als Folg vo de Entstehig vom Sonnesyschtem beweged sich alli Planete, Pluto und der Asteroidegürtel uf emne rechtläufige Orbit. D Rotation vo de meiste grössere Körper vom Sonnesyschtem
De Prokles (altgriech. Προκλῆς) isch i de griechische Mythologi e König vo Sparta und de Stammvatter vo de Eurypontide. Er hett zäme mit siim Zwillingsbrüeder Eurysthenes gherrscht. De Prokles isch de Soo vom Aristodemos und vo de Argeia. Er isch mit de Lathria, de Töchter vom Thersandros, verhürootet und de Vatter vom Soos oder vom Eurypon. De Vatter vom Prokles isch gstorbe bivor de uf d Welt cho isch oder chorz denoo. De Theras isch de Vormund vo de beede Buebe gsii und hett bis si mündig wore sind as Regent öber Sparta gherrscht. Di beede Brüedere sind verschide gsii und hend sich onöd guet möge. Und da söll de Grund sii, wege waa z Sparta immer zwee Könige gliichzittig ggee hett. Si sölid o a de Spartaner d Verfassig ggee haa., zodem söled si Lakonie i sechs Piet uuftailt und Stedt baut haa. Da sind gsii d Königsstadt Sparta, Amyklai, de Hafe Las, Pharis mit de Schatzchammere und Aigys, wo s Heer stationiert woren isch und Helos. Herodot: Historie 8.131 Apollodor: Bibliotheke 2.8.2f. Plutarch: Lykurg 1.4 Strabon: Geographike 8.5.5 Pausanias: Raise z Griecheland 3.7.1; 3.16.6 Hellanikos, FGrH 4 F 116. Ephoros, FGrH 4 F 116 Mischa Meier: Prokles. In:
Mit eme retroflexe Konsonant (vùm latiinische retrō ‚zrùgg‘ ùn flectere ‚biege‘) meint mer in de Foneetik en Artikulationsort oder gnau gsait, e Artikulationsart. Mer meint demit die Konsonante, wo d Zùngespitz hinter de Alveolarfortsatz (des isch de ooberi Zaandamm, wo d Wùrzle vo de oobere Schnydzään sin) zrùggboge wird, aber nit eso wyt, dass si aa de harte Gaume ane chùnt. bildet werde. Retroflexi Konsonante werde also am glyche Ort im Muul bildet wie die postalveolare Luut. Allerdings isch d Form vo de Zùng bi de retroflexe Luut andersch, ùn si sin überhaupt nit palatalisiert. Des heisst, d Zùng nööcheret sich nit em Gaume aa. In de Sprooche vo de Wält chömme die retroflexi Luut vor:
De Eurysthenes (altgriech. Εὐρυσθένης) isch i de griechische Mythologi e König vo Sparta und de Stammvatter vo de Agiade. Er hett zäme mit siim Zwillingsbrüeder Prokles gherrscht. De Eurysthenes isch de Soo vom Aristodemos und vo de Argeia. Er isch mit de Anaxandra, de Töchter vom Thersandros, verhürootet und de Vatter vom Agis. De Vatter vom Eurysthenes isch gstorbe bivor de uf d Welt cho isch oder chorz denoo. De Theras isch de Vormund vo de beede Buebe gsii und hett bis si mündig wore sind as Regent öber Sparta gherrscht. Di beede Brüedere sind verschide gsii und hend sich onöd guet möge. Und da söll de Grund sii, wege waa z Sparta immer zwee Könige gliichzittig ggee hett. De Eurysthenes isch de älteri Zwilling gsii. Noch de spartanische Saag, wie si de Herodot öberlifert, isch de Aristodemos grad nochdem z Zwilling uf d Welt cho sind gstorbe. D Spartaner hend d Muetter gfröögt, wer de älteri sai, si het aber gmaint, si wössis nöd. S delphische Orakel hett uf Aafroog den agroote, as beed Buebe König were söli, de Älteri aber mee geert were söli. De Messenier Panites het ne denn groote, si sölid d Muetter biobachte, wie si
De Panites (altgriech. Πανίτης) isch i de griechische Mythologi e Messenier gsii, wo a de Spartaner groote hett, si sölid d Argeia biobachte, wie si eri Zwilingssöö Eurysthenes und Prokles bihandli, demit si feststele chönd, wer voo beede de älteri isch. Do d Argeia de Eurysthenes immer zerst gstillt und badet hett, hend si festgstellt, as de de älteri isch und en dromm mee geert, as de Prokles. Herodot: Historie 6.52
De Agis (altgriech. Ἆγις) isch i de griechische Mythologi e König vo Sparta gsii und noch em isch sis Gschlecht Agiade binamst wore. De Agis isch de Soo vom Eurysthenes und de Vatter vom Echestratos und vom Amphikles. Mengisch werd o de spartanischi Gsetzgeber Lykurg asi si Soo aaggee. Er söll di alti Ornnig wo sin Vatter und sin Onkel Prokles iigrichtet hend wider abgschafft ha und d Helotii und Periökii iigfüert haa. Herodot: Historie 1.54; 7.204 Pausanias: Raise z Griecheland 3.2.1f. Herodot 1.54 Ephoros, FGrH 70 F 117 Benedikt Niese: Agis 1. In: Paulys Realencyclopädie der classischen Altertumswissenschaft (RE). Band I,1, Stuttgart 1893, Sp. 816–817. Karl-Wilhelm Welwei: Agis. In: Der Neue Pauly (DNP). Band 1, Metzler, Stuttgart 1996, ISBN 3-476-01471-1, Sp. 258.
Mit eme Flap (vùm änglische to flap ‚flattre‘) oder eme Tap (vùm änglische to tap ‚chlopfe, lycht beriere‘) meint mer in de Foneetik e Artikulationsart. Mer meint demit en Konsonant, wo de aktivi Artikulator (also de Deil vùm Muul, wo sich aktiv bewegt zùme de Luut usszspräche) ei Mool ganz chùrz gäge de passive Artikulator (also de Deil vùm Muul, wo sich nit bewegt sùndern beriert wird) schlait. Bi de Flaps oder Taps isch de aktiv Artikulator entweder d Ùnterlippe oder d Zùng. Die Konsonant sin also eme Plosiv wie [t] oder [d] äänlig, aber mit em Ùnterschid, dass d Zùng nùmme ei ganz chùrzi Berierig macht. S Muul wird also nit eso lang vo de Zùng verschlosse, dass sich Lùft chönnti ùffstaue. Hüt sait mer in de Regel zum alveolare Luut vo derre Art „Tap“ ùn zue de andre „Flap“. Es het e Zytlang Linguischte gee, wo gmeint hen, dass zwüsche Flaps ùn Taps en Ùnterschid isch. De beriemt Foneetiker Peter Ladefoged het des au e zytlang denkt, aber het syni Meinig spööter gäänderet ùn kei Ùnterscheidig mee gmacht Im Internationale foneetische Alfabet sin Zeiche für die Taps oder Flaps vorgsänne. Andri chönne mit eme Sùnderzeiche, vorallem mit ˘
1 City 1 Song isch es Lied vo 147 Basler Rapperinne und Rapper zwüsche 15 und 44 Johr, 32 Beats, 11 Produzänte und 7 DJs. D Premiere het am 31. Auguschd 2013 am Jugendkulturfestival Basel stattgfunde. Gsunge wird uf Albanisch, Baseldütsch, Dütsch, Englisch, Französisch, Italienisch, Portugiesisch, Spanisch, Swahili und Türkisch. Am 5. Septämber 2013 isch s glichnamige Download-Album uf Platz 1 vo de iTunes HipHop-Charts glandet, und am 15. Septämber 2013 isch es in d Schweizer Hitparade iigstige. Mit ere Längi vo 83 Minute isch es als „längste Rap-Song vo dr Wält“ im Guinness-Buch der Rekorde verzeichnet. D 172 Teilnähmer (in alfabetischer Folg) sind gsi: Tara Hill: Basler Rap: 80 Minuten, 147 Rapper, 1 City, 1 Song. TagesWoche, 19. Oktober 2012. Joel Gernet: Ein 83-Minuten-Monument für den Basler Rap. Basler Zeitung, 17. Oktober 2012 „1 City 1 Song“ auf Platz 1. Die Oberbadische, 11. Septämber 2013. Wahnsinn! Black Tiger und der 83-Minuten-Song! Radio SRF 3, 19. Oktober 2012 https://web.archive.org/web/20161211115734/http://www.skelt.ch/index.php/projekte/shows-events/1-city-1-song Camille Haldner: E-Gitarre, Stones und «1 City 1 Song». 20 Minuten, 18. Septämber 2013 http://hitparade.ch/song/1-City-1-Song/1-City-1-Song-1190714 Projekt "1 City 1 Song": Black Tiger rappt sich via DRS 3 ins Guiness-Buch der Rekorde. Archiviert vom Original am 11. Dezember 2016; abgruefen am 11.
S Chloschter Schusseriad isch en ehmoligi Rychsabtei z Schusseriad im Landchrais Bibrach z Oberschwobe. Des Chorherrestift vu dr Prämonschtratenser het s vu 1183 bis 1803 gee. Hite wird s Konväntsgebei unter em Name Neues Kloster Schussenried as Veraastaltigs- un Uusstelligszäntrum gnutzt. Dr barock Bibliothekssaal giltet as aini vu dr Hauptsäächeswirdigkait vu dr Oberschwebische Barockstroß. Di ehmolig Chloschterchilche St. Magnus dient as katholischi Pfaarchilche. Um 1150 hän dr Konrad un dr Beringer vu Schusseriad z Shuzenriet e Herresitz ghaa. Wel si kaini Erbe gha hän, hän si ihre Bsitz anne 1183 em Prämonschtratenserorden iberdrait. Des Johr giltet as Grindigsdatum vum Chorherrestift dur s Prämonschtratenserstift Rot an dr Rot. Im Summer oder Spotjohr 1183 isch e Propscht Friedrich mit zwelf andere Chorherre vu Weißenau uf Schusseriad chuu, un au d Stifter sin em Konvänt bydrätte. S Familiewoobe isch s Woobe vum neie Chloschter wore. Um 1185 isch mit em Böu vu dr Konventschilche aagfange wore. Anne 1188 sin do scho dr verstorbe Propscht Friedrich un dr zum Prieschter gweit Beringer vu Schusseriad bygsetzt wore, 1191 au sy Brueder Konrad vu Schusseriad. S het Ussenandersetzigen um s Erb mit em Konrad vu Wartenberg gee, wu Aasprich aagmäldet het. In dr „Wartenbergische Wirre“ isch
De Zeller See lit z Öschtriich im Pinzgau und isch 3,8 km lang und 1,5 km brait. Er isch eppe vor 10.000 bis 16.000 Jôhre durch Iismasse vo de Glöcknergrupp uusgschürft worre. D hitig Flächi vum See isch ä Überblibsel vun d ursprünglich Wasserflächi, wo ursprüngli im Norde bis nôch Saalfelde groicht het un im Süde au ä Teil vum Salzachtal usgfüllt het. Im Zeller See kumme viili verschiidni Fischarte vor. Bekônnt isch er vor allem fyr siine Renke, Brachse, Rotauge, Zander un Barsch. Ôm Zeller See gelte Gesetzi vum Salzburger Fischereiverbônd. Bericht zuer Wasserqualität vun d Salzburga Seeje
De Mederich isch de Vater vum Agenarich-Serapio un de Brueder vum Chnodomar gsii. Er het longi Zyt als Geisle in Gallie glebt un isch dert griechische Gheimlehre nochkonge. Dorum het er schpäter au sinner Sohn Agenarich in Serapio umbnännt. De Serapis isch dert ä griechisch-ägyptische Mysteriegott gsi. Ammianus Marcellinus 16,12,25 Dieter Geuenich: Geschichte der Alemannen, Verlag Kohlhammer, Stuttgart 2004, ISBN 3-17-018227-7 / ISBN 3-17-012095-6 Mittelalter-Genealogie: Mederichus
D Abtei Nääres, gwiche a St. Uelrich und Afra, isch e Benediktinerchloschter in dr Diezese Rauetburg-Stuegert z Bade-Wirttebärg un gheert dr Beuroner Kongregation aa. Mer chännt si vor allem dur ihri Chilche, e Spotwärch vum Balthasar Neumann. Si giltet as ain vu dr wichtigschte Chilcheböute vum Spotbarock. D Chloschteraalag lyt iber dr Stadt Nääres im Oschtalbchrais uf em Ulrichsberg in ere dominante Lagiber em Härtsfeld. S Chloschter isch anne 1095 vum Grof Hartmann I. vu Dillenga un syre Frau Adelheid vu Winterthur-Kyburg, vermuetlig e Dochter vum letschte Winterthurer Grof Adalbert II. un dodermit Stammmueter vu dr Grofe vu Kyburg, as Auguschtiner-Chorherrestift grindet un 1106 in e Benediktinerabtei umgwandlet wore, su si dr Hirsauer Reform aagschlosse hän. Di erschte Benediktiner-Mench sin us dr Chleschter Petershausen un Zwiefalten chuu. Näb dr Mannegmainschaft het s au ne Frauenkonvent gee, wu aber Mitti vum 13. Johrhundert yygangen isch. D Dillenger hän si d Vogteirächt iber d Abtei gsicheret, was noch em Uusstärbe vu dr Grofe 1258 e johrhundertlange Rächtsstryt um dr Status vum Chloschter, wu si uf kai Fall mit ere Landsässigkait het welle abfinde, uusglest het. As Noofolger vu dr Dillenger hän d Grofe vu Oettingen Aaspruch gstellt uf die Rächt. Derze het
De Iamos (altgriech. Ἴαμος) isch i de griechische Mythologii e Woorseger gsii. Er isch de Stammvatter vo de Iamide. Da Iamos isch e Soo vom Apollon und vo de Euadne und de Stammvatter vo de Iamide, wo z Olympia i de historische Ziitt e grüemti Woorsegerfamili gsii isch, aber o in anderne Orte, bsundrigs uf de Peloponnes. D Muetter vom Iamos, d Euadne, isch d Töchter vom Poseidon und vo de Pitana, wo em spartanische Ortstail Pitana de Name ggee hett. Wo d Pitana vom Poseidon schwanger woren isch, hett si da ghaim bhalte und denn s Töchterli zom arkadische König Aipytos broocht. De hett d Euadne uufzoge. Wo die zonere junge Frau wooren isch, hett de Apollon sich i die verliebt und si isch schwanger wore und hett wie d Muetter d Schwangerschaft ghaim bhalte. Ufere Wees, vole mit Viööli hett si e Bueb uf d Welt broocht, und demm de Name Iamos gge, wege de Viööli (altgriech. ἴον, íon, Plural: ἴα, ía „Viööli“). Zwoo Schlange hend s Büebli mit Biilihung uufzoge. De Iamos isch denn as junge Burscht in Fluss Alpheios go bade und hett debii zom Poseidon und zom Apollon bettet und ase sini Bstimig erfaare. Er
D Iamide (griechisch Ἰαμίδαι Iamidai) sind e mythisches und historisches Gschlecht vo Woorseger und Priester im antike Griechland gsii, bsunders z Olympia. De Stammvatter isch noch de griechische Mythologi de Iamos gsii, e Soo vom Apollon. D Iamide sind d Woorseger vo Olympia gsii, wo us de Flamme vom Opferfüür d Zuekunft düütet hend. De Iamid Thrasybulos söll as erst us de Inneraie vomene Hund glese haa. Z Sparta isch e Grabmool vo de Iamide zaigt wore. Zo de mythische und saagehafte Iamide ghört Euamantis, wo de Kresphontes uf Messenie biglaitet hett. Si Noofaar isch de Theoklos gsii, wo de messenischi Fraihaitsheld Aristomenes biroote hett. Demm sii Soo Mantiklos söll denn zäme mitem Gorgos, em Soo vom Aristomenes, d Messenier uf Sizilie gfüert haa. Dai hett de Mantiklos e Tempel för de Herakles gstiftet. Hagesias vo Syrakus, olympische Siiger ane 468 v. Chr. (Pindar Ol. 6) Teisamenos, 1. Hälfti 5. Joorhundert v. Chr., Soo vom Antiochos. Er isch vo Elis uf Sparta choo und hett as Woorseger fööf Siig voruusgasait. (Herodot 9.3.3; Pausanias 3.5.6-8) Agias, Soo vom Agelochos, Enkel vom Tisamenos, Sparta, Woorseger vom Lysandros. (Paus. 3.11.5) Thrasybulos, 3. Jh. v. Chr., Soo von Aineias, Woorseger im arkadische Mantineia. Z
De Soos (altgriech. Σόος) isch e König vo Sparta gsii usem Huus vo de Proklide. Er isch nöd historisch. De Soos isch de Soo vom Prokles und de Vatter vom Eurypon. Er hett gege d Arkader gchämpft und söll d Helote zo Sklaave gmacht ghaa haa. Plutarch: Lykurg 1.4-2.4 Pausanias: Raise z Griecheland 3.7.1 Phlegon, FGrH 257 F 1,2 Plutarch: Lykurg 2.1 Silke Antoni: Soos. In: Der Neue Pauly (DNP). Band 11, Metzler, Stuttgart 2001, ISBN 3-476-01481-9, Sp. 719–720.
De Eurypon (altgriech. Εὐρυπῶν) isch e König vo Sparta gsii usem Huus vo de Eurypontide. Er isch nöd historisch. De Eurypon isch de Soo vom Soos und de Vatter vom Prytanis. Noch em isch sis Gschlecht noi Eurypontide statt Proklide gnennt wore. Er hett mit Arkadie Chrieg gfüert. Herodot: Historie 8.131 Strabon: Geographike 8.5.5 (366) Plutarch: Lykurg 1.4 Pausanias: Raise z Griecheland 3.7.1 Polyainos: Taktika 2.13
De Prytanis (altgriech. Πρύτανις) isch e König vo Sparta gsii usem Huus vo de Eurypontide. Sii Mitkönig usem Gschlecht vo de Agiade isch de Labotas gsii. Beed sind nöd historisch. De Prytanis isch de Soo vom Eurypon und de Vatter vom Eunomos. Under siner Herrschaft isches zerstmool zom Chrieg mit Argos choo. Herodot: Historie 8.131 Plutarch: Lykurg 1.4 Pausanias: Raise z Griecheland 3.7.2 Karl-Wilhelm Welwei: Prytanis. In: Der Neue Pauly (DNP). Metzler, Stuttgart 1996–2003, ISBN 3-476-01470-3.
De Eunomos (altgriech. Εὔνομος) isch e König vo Sparta gsii usem Huus vo de Eurypontide. Er isch nöd historisch. D Raiefolg i de spartanische Königsliste isch nöd aihaitlich. Nochem Pausanias isch de Eunomos de Soo vom Prytanis und de Vatter vom Polydektes und de Groossvatter vom Charillos. Bim Herodot sind de Eunomos und de Polydektes vertuuscht. De Chronograph Eusebius loot de Polydektes ewegg. De Plutarch gitt i sinnere Biographii öber de spartanischi Gsetzgeber e gnaueri Genealogii aa: Noch em isch de Eunomos de Soo vom Prytanis und er hett mit sinnere erste Frau de Polydektes zügt und spööter mit de Dionassa de Gsetzgeber Lykurg. De Eunomos hett i Fride gherrscht und isch bimene Tumult miteme Chuchimesser erstoche wore. Herodot: Historie 8.131 Plutarch: Lykurg 1-3. Pausanias: Raise z Griecheland 3.7.2 Pausanias 3.7.2 Herodot 8.131 Eusebius vo Cäsarea: Chronik 1.223 Plutarch: Lykurg 1.4 René Bloch: Eunomos. In: Der Neue Pauly (DNP). Band 4, Metzler, Stuttgart 1998, ISBN 3-476-01474-6, Sp. 255–256.
De Charillos, Charilaos oder Charileos (altgriech. Χάριλλος, Χαρίλαος, Χαρίλεως "Volchfroid") isch e König vo Sparta gsii usem Huus vo de Eurypontide. Er isch nöd historisch. De Charilaos isch de Soo vom Polydektes und de Vatter vom Nikandros. Nochem Plutarch isch er erst nochem Tood vo sim Vatter uf d Welt choo, und wells e Bueb gsii isch, het s Volch Froid ghaa, dromm siin Name Zäme mit siim Mitkönig Archelaos usem Huus vo de Agiade hett er d Stadt Aigys underworffe. De Charilaos hett o Chrieg gege d Argiver gfüert und wenigi Joor druff z Tegea e schweeri Niderlaag erliide müesse und isch debii selber i Gfangeschaft groote. Geg de Aid, nieme Tegea aazgriiffe, isch er wider frai loo wore. I dere Schlacht hend o d Fraue vo de Tegeate muetig mitchämpft. Herodot: Historie 8.131 (Χαρίλεως) Plutarch: Lykurg 1.4; 3.1 (Χαρίλαος) Pausanias: Raise z Griecheland 3.2.5; 3.7.3, 8.48.4 (Χάριλλος) Plutarch: Lykurg 3.1 Pausanias 3.2.5 Pausanias 8.48.4 Karl-Wilhelm Welwei: Charillos. In: Der Neue Pauly (DNP). Band 2, Metzler, Stuttgart 1997, ISBN 3-476-01472-X, Sp. 1100.
De Polydektes (altgriech. Πολυδέκτης) isch e König vo Sparta gsii usem Huus vo de Eurypontide. Er isch nöd historisch. De Polydektes isch de Soo vom Eunomos und de Vatter vom Charillos. Er hett wie si Vatter i Fride gherrscht. Nochem Plutarch hett de Polydektes nume chorz gherrscht und isch denn gstorbe. Si Soo Charillos isch posthum uf d Welt choo. Herodot: Historie 8.131 Plutarch: Lykurg 1.4; 3.1 Pausanias: Raise z Griecheland 3.7.2
D Chilonis (altgriech. Χιλωνίς) isch d Töchter vom Kleadas gsii und d Frau vom spartanische König Theopompos. Wo de Theopompos im Erste Messenische Chrieg vo Arkader gfange gnoo woren isch, isch d Chilonis zo de Finde gange, wo ere erlobt hend, as si en im Gfengis tar go bsueche. Si hend den Klaider tuuscht und de Theopompos isch ase frai choo. Er hett den e Priesteri vo de Demeter as Gaisle gnoo, bis sini Frau freigloo woren isch. Polyainos: Strategmata 8.34 Quintilianus institutio oratoria 22.17.29 Plutarch: Lykurg 7.2 Karl-Wilhelm Welwei: Chilonis. In: Der Neue Pauly (DNP). Band 2, Metzler, Stuttgart 1997, ISBN 3-476-01472-X, Sp. 1122.
De Archidamos (altgriech. Ἀρχίδαμος) isch e Spartaer usem Huus vo de Eurypontide gsii. Er isch de Soo vom König Theopompos und de Vatter vom König Zeuxidamos. Er isch vor sim Vatter gstorbe. Pausanias: Raise z Griecheland 3.7.5
Karyai (altgriech. Καρύαι „Nussbömm“) isch en antiks Dorf gsii im Grenzpiet vo Lakonie und Arkadie. D Laag isch nöd bikannt, irgedwo i de Umgebig vom hüttige Ort Karyai bi Analipsis oder Arachova. Karyai isch ursprünglich en arkadische Ort gsii hett zo de Zitt vo de Peloponnesische Chrieg zo Sparta ghört. Noch de Niderlaag vo Sparta i de Schlacht vo Leuktra ane 371 v. Chr. isch Karyai zo de arkadische Stadt Tegea choo. I de röömische Chaiserzitt isches wider zo Sparta choo. Z Karyai isch e wichtige Tempel vo de Artemis gstande, mitere Statue vo de Artemis Karyatis, wo verusse gstanden isch. Jedes Joor hend spartanischi Tänzerinne, wo Karyatide gnennt wore sind, e traditionelle iihaimische Tanz zo Eere vo de Göttin gfiiret. Noch de Saag söll de messenischi Fraihaitsheld Aristomenes die Tänzerinne entfüert und gege tüürs Geld wider fraigloo haa. S Artemishailigtum isch velicht identisch mit de Temeplruine, wo nordöstlich vo Arachove uusgrabe woren isch. Thukydides: Peloponnesische Chrieg 5.55.3 Xenophon: Hellenika 6.5.25; 7.1.28 Pausanias: Raise z Griecheland 3.10.7; 4.16,9f.; 8.45.1 Daniel Ogden: Aristomenes of Messene; The Classical Press of Wales (2004). ISBN 0-9543845-4-7. S. 5 Isabella Solima: Heiligtümer der Artemis auf der Peloponnes; Verlag Archäologie und Geschichte, Heidelberg (2011). ISBN 978-3-935289-35-1.